Document ID: 31995R2480

KOMISSION ASETUS (EY) N:o 2480/95,
annettu 25 päivänä lokakuuta 1995,
neuvoston asetuksen (ETY) N:o 1766/92 tietyistä yksityiskohtaisista soveltamissäännöistä, vientitukien myöntämisestä ja häiriötilanteessa toteutettavista toimenpiteistä vilja-alalla annetun asetuksen (EY) N:o 1501/95 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92 (1), sellaisena kuin se on viimeksi muutettuna asetuksella (EY) N:o 1863/95 (2), ja erityisesti sen 13 artiklan 11 kohdan ja sen 16 artiklan 2 kohdan,
sekä katsoo, että
komission asetuksessa (EY) N:o 1501/95 (3) vahvistetaan asetuksen (ETY) N:o 1766/92 tietyt yksityiskohtaiset soveltamissäännöt vientitukien myöntämisestä ja häiriötilanteessa toteutettavista toimenpiteistä vilja-alalla; jalostettujen tuotteiden vientitukien laskemiseksi on tarpeen tuntea jalostuksessa sovellettavat kertoimet; nämä kertoimet ovat itse asiassa samat kuin kyseisen asetuksen liitteessä I mainitut luvut; asetusta olisi siksi tarkennettava,
ON ANTANUT TÄMÄN ASETUKSEN:
1 artikla
Muutetaan asetusta (EY) N:o 1501/95 seuraavasti:
1. Korvataan 11 artiklan 1 kohdan viimeinen lause seuraavasti:
"Perustuotteen määrän ja jalostetussa tuotteessa olevan perustuotteen määrän suhteen ilmaisevat jalostuskertoimet mainitaan liitteessä I."
2. Korvataan liitteen I viimeisen sarakkeen otsikko seuraavasti:
"1 000 kilogrammaan kyseistä tuotetta tarvittavan viljamäärän kilogrammojen ilmaisevat jalostuskertoimet".
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 25 päivänä lokakuuta 1995.

Labels: 3
17
6